
UZNESENIE VLÁDY SLOVENSKEJ REPUBLIKY

č. 256
z 30. júna 2016
k Návrhu na uzavretie Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej
	Číslo materiálu:
	20665/2016

	Predkladateľ:
	minister zahraničných vecí a európskych záležitostí


Vláda

A. súhlasí

A.1. s uzatvorením Dohody o posilnenom partnerstve a spolupráci medzi Európskou úniou a jej členskými štátmi na jednej strane a Kazašskou republikou na strane druhej (ďalej len „dohoda“);

B. odporúča

prezidentovi SR
B.1. ratifikovať podpísanú dohodu po vyslovení súhlasu Národnej rady SR,
Národnej rade SR
B.2. vysloviť súhlas s dohodou a rozhodnúť, že ide o medzinárodnú zmluvu, ktorá má podľa článku 7 odseku 5 Ústavy Slovenskej republiky prednosť pred zákonmi;

C. poveruje

predsedu vlády 

C.1. predložiť dohodu Národnej rade SR na vyslovenie súhlasu a na rozhodnutie, že ide o medzinárodnú zmluvu podľa článku 7 odseku 5 Ústavy Slovenskej republiky, ktorá má prednosť pred zákonmi, 
ministra zahraničných vecí a európskych záležitostí 

C.2. odôvodniť návrh na vyslovenie súhlasu s dohodou v Národnej rade SR; 

D. ukladá

ministrovi zahraničných vecí a európskych záležitostí 

D.1. vykonať príslušné opatrenia spojené s nadobudnutím platnosti dohody pre Slovenskú republiku,
D.2. zabezpečiť vyhlásenie dohody v Zbierke zákonov Slovenskej republiky najneskôr v deň nadobudnutia jej platnosti.

Vykonajú:
predseda vlády 

minister zahraničných vecí a európskych záležitostí 

Na vedomie:
prezident SR
predseda Národnej rady SR

